Λαχανόρυζο με πελτέ
Ο πελτές, το τσίλι και οι σταφίδες κάνουν τη διαφορά σε αυτό το λαχανόρυζο με πελτέ.
1 μεγάλο λάχανο, χοντροκομμένο, 1 κρεμμύδι ξερό, ψιλοκομμένο, 2 κουτ. σούπας πελτές ντομάτας, 1 μικρή πιπεριά τσίλι (ή όση μας αρέσει), 60 ml ελαιόλαδο, 1½ φλιτζ. τσαγιού ρύζι Καρολίνα, 1 κουτ. σούπας σταφίδες ξανθές, αλάτι, φρεσκοτριμμένο πιπέρι
Για να φτιάξουμε το λαχανόρυζο με πελτέ, ξεκινάμε ρίχνοντας σε μια κατσαρόλα με άφθονο αλατισμένο νερό που κοχλάζει το λάχανο και βράζουμε για περίπου 5 λεπτά, να μισομαλακώσει. Το στραγγίζουμε. Σε μια φαρδιά κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι για 2-3 λεπτά, μέχρι να ροδίσει.Προσθέτουμε την πιπεριά, το λάχανο, τον πελτέ, το ρύζι, τις σταφίδες και αλατοπίπερο και σοτάρουμε για 2-3 λεπτά, ανακατεύοντας συνεχώς.Ρίχνουμε 600 ml ζεστό νερό, μισοσκεπάζουμε την κατσαρόλα και μαγειρεύουμε σε χαμηλή φωτιά για περίπου 20 λεπτά, μέχρι να μαλακώσει το ρύζι και να φουσκώσει.
Λαχανικά,Λάχανο,Ρύζι,Vegan,Νηστίσιμα,Χορτοφαγικά